เรียน   ผู้อำนวยการเขตสัมพันธวงศ์(ผ่านผช.ผอ.เขตฯฝ่าย 2)  เรื่อง  แก้ไขเหตุร้องเรียนกรณีมีการ ตั้งโต๊ะประกอบอาหารบนผิวการจราจร         ด้วยเมื่อวันเสาร์ที่ 19 สิงหาคม พ.ศ 2566 เวลาประมาณ 09.00น. เจ้าหน้าที่เทศกิจเขตสัมพันธวงศ์ ได้ออกลาดตระเวนตรวจตราความเป็นระเบียบเรียบร้อยทั่วพื้นที่เขตประจำวัน ระหว่างการตรวจพื้นที่นั้นได้พบมีการตั้งวางโต๊ะ เก้าอี้ เตาแก๊ส อุปกรณ์ต่างๆ ประกอบอาหารบนผิวจราจร มีลักษณะการจัดเลี้ยงแบบโต๊ะจีนบริเวณถนนเยาวราช ฝั่งขวา ใกล้แยกวัดตึก เจ้าหน้าที่จึงได้เข้าไปตรวจสอบพบเป็นร้านขายทองเล่งหงษ์สาขาแยกวัดตึก เจ้าของร้านแจ้งว่าเป็นวันเกิดของเจ้าของร้านและทำบุญบ้านด้วย เจ้าหน้าที่ได้แจ้งเจ้าของบ้านถึงการกระทำผิดกฎหมาย เจ้าของบ้านได้ร้องขอ ตั้งสิ่งของบนทางเท้า และผิวการจราจร โดยจะใช้เวลาไม่นาน เจ้าหน้าที่ให้การปฏิเสธคำขอของเจ้าของบ้าน เนื่องจากเป็นการกระทำผิดกฎหมายและจะเป็นอันตรายกับประชาชนผู้ใช้รถใช้ถนน เจ้าหน้าที่จึงแจ้ง ให้เจ้าของบ้านและ ผู้ประกอบการโต๊ะจีน ให้รีบเก็บสิ่งของอุปกรณ์ต่างๆ ออกจากผิวการจราจร ทันทีและบริเวณทางเท้าให้มีช่องทางเดินของประชาชน เจ้าของบ้าน และผู้ประกอบการก็ได้ให้ความร่วมมือเป็นอย่างดีตามที่เจ้าหน้าที่ได้แจ้ง  ด้วยเจ้าหน้าที่ได้พิจารณาแล้ว เห็นว่าเป็นการทำบุญกุศล มีแขกผู้มีเกียรติประชาชนที่มาร่วมงานเป็นจำนวนมาก และเจ้าของบ้านให้ความร่วมมือในการแก้ไข จึงได้ตักเตือน ไม่ได้ดำเนินการคดีเปรียบเทียบปรับหรือยึดสิ่งของกลางที่กระทำผิดมาไว้ที่สำนักงานเขตแต่อย่างใด  จึงเรียนมาเพื่อโปรดพิจารณา
ทำอาหารบนถนน
ประสานงานไวมาก